  Майя Бывальцева Удмуртиысь предприятиос эм маскаос поттонэз дасо поллы йылтӥзы. Со сярысь улосвыл тӧролэн но кивалтэтлэн пресс-службазы ивортэ. Асьмелы уй-нуналаз 300-350 штука котыр кулэ. Берло кык арня ӵоже «Локомотив» предприятиын вуз поттонзэс уй-нуналаз 144 сюрс маскалы будэтӥзы Александр Бречалов, Удмуртилэн тӧроезАли тросэз маскаос эм, мерлык удысъёсын ужасьёслы, водительёслы, МФЦ-ысь ӧнерчиослы мыно. Кылемзэ элькунысь кун аптекаосын вузало. Арня пумлы «Локомотив» предприяти ватсаса линиос усьтоз но уй-нуналаз 200-220 сюрс маскаос поттоз. Со сяна, ужбергатӥсьёс трос поллы чаклам маскаос поттыны кутскизы. Ваньзы палэнысен вузкаро, маскаосты доре ваён радъямын. Трос поллы чаклам маскаосты вылысь кутыны тазатэм бере гинэ яра. Дорын сое майталэн яке порошокен миськоно, собере парен утялтоно. Маска кот медаз луы, соин ик пар сётытэк утюганы кулэ на     Тегъёс: Мерлык Тазалык Ижкар Удмуртия коронавирус тазалыкезутён АлександрБречалов  